TECHNINĖ SPECIFIKACIJA 
„AUTOMOBILIŲ PLOVIMAS TUNELINĖSE/AUTOMATINĖSE PLOVYKLOSE“

Pirkimo objektas – automobilių plovimas tunelinėse/automatinėse plovyklose (toliau – Paslaugos). 
Paslaugų teikimo terminas: Tiekėjas Paslaugas teikia nuo Sutarties įsigaliojimo dienos kol bus suteikta Paslaugų už maksimalią pirkimo objekto daliai skirtą lėšų sumą (30.000,00 EUR įskaitant visus mokesčius), bet ne ilgiau kaip 24 mėnesius, priklausomai nuo to, kas įvyksta anksčiau. Pirkėjas neįsipareigoja išpirkti visos 2 (antros) pirkimo objekto dalies techninės specifikacijos 1 lentelėje nurodytos preliminarios 24 (dvidešimt keturių) mėn. Paslaugų teikimo termino apimties arba išpirkti Paslaugų už visą maksimalią 24 (dvidešimt keturių) mėnesių 2 (antrai) pirkimo objekto daliai skirtą sumą, jeigu nebus poreikio. Paslaugos bus perkamos pagal faktinį Pirkėjo poreikį už Tiekėjo pasiūlytus ir Sutartyje nurodytus įkainius.
Tiekėjas Paslaugų teikimo terminu įsipareigoja laikytis Lietuvos Respublikos aplinkos apsaugos įsakyme, patvirtintame Lietuvos Respublikos aplinkos ministro 2006 m. gegužės 26 d. įsakymu Nr. D1-236, numatytų reikalavimų dėl susidarančių nuotekų tvarkymo.
Tiekėjas materialiai atsako už pristatytos transporto priemonės atsitiktinio sunaikinimo, sugadinimo, praradimo riziką padarytą Paslaugos teikimo metu.
Tiekėjas teikdamas Paslaugas turi laikytis saugaus darbo, gaisrinės saugos, aplinkos apsaugos ir darbo higienos reikalavimų.
Pirkėjui nurodžius suteiktų Paslaugų trūkumus, Tiekėjas privalo ištaisyti juos savo sąskaita ne vėliau kaip per 2 val. nuo pranešimo apie nustatytus trūkumus gavimo arba imtis veiksmų trūkumams pašalinti.
1. Reikalavimai teikiamoms Paslaugoms:
1.1. Paslaugos turės būti teikiamos Vilniaus mieste. Tiekėjas Paslaugas turi teikti ne mažiau kaip 1 (vienoje) tunelinėje/automatinėje automobilių plovykloje.
1.2. Tiekėjui turint daugiau nei 1 (vieną) tunelinę/automatinę automobilių plovyklą, Pirkėjas turi teisę pirkti Paslaugas visame Tiekėjo (įskaitant pirkime pasitelkiamus subtiekėjus) padalinių tinkle Vilniuje. Visame Tiekėjo (įskaitant pirkime pasitelkiamus subtiekėjus) padalinių tinkle Vilniuje turi galioti vienodos Paslaugų pardavimo sąlygos taikomos Pirkėjui.
1.3. Paslaugos turi būti teikiamos Tiekėjo transporto priemonių plovimui pritaikytose patalpose, su specialiai šioms Paslaugoms pritaikyta įranga ir plovimo priemonėmis. 
1.4. Tiekėjas, teikdamas Paslaugas, privalo naudoti tik kokybiškas ir sertifikuotas plovimo priemones bei įrangą, užtikrinančias transporto priemonių kėbulų paviršių saugumą nuo dažų sluoksnio pažeidimų.
1.5. Paslaugų teikimui naudojama(-os) įranga, priemonės, eksploatacinės medžiagos, skysčiai ir kt. turi būti įskaičiuoti į Paslaugos įkainį.
1.6. Po Paslaugų suteikimo neturi likti purvo ar kitų apnašų likučių, kėbulo paviršiai turi būti nepažeisti.
1.7. Už Tiekėjo suteiktas Paslaugas turi būti atsiskaitoma Tiekėjo išduotomis lengvųjų automobilių išorės plovimo tunelinėse/automatinėse plovyklose kortelėmis (toliau – kortelės) arba tiekėjo mobiliąja programėle.
1.8. Paslaugos turi būti teikiamos darbo dienomis, nuo 8:00 val. iki 18:00 val.
2. Kortelių/programėlės išdavimo, naudojimosi ir blokavimo tvarka:
2.1. Tiekėjas įsipareigoja Pirkėjui nemokamai išduoti ne mažiau kaip 60 vnt. kortelių Pirkėjo darbuotojams. Kortelės Pirkėjo ir (ar) jo padalinių darbuotojams išduodamos atsižvelgiant į Pirkėjo Tiekėjui pateiktą sąrašą nemokamai ir neribojant jų kiekio ne vėliau kaip per 7 (septynias) kalendorines dienas nuo kortelių išdavimui reikalingų duomenų pateikimo dienos arba, kaip alternatyva kortelėms, Tiekėjas turi suteikti galimybę naudotis Paslaugomis per Tiekėjo mobiliąją programėlę telefone, arba Tiekėjas turi suteikti galimybę naudotis Paslaugomis pagal transporto priemonės valstybinį numerį, kurį automatiškai nuskaito Tiekėjo sistema.  
2.2. Tiekėjas turi suteikti galimybę apriboti kortelės teises tam tikroms Paslaugų rūšimis, ant kortelės užrašyti Pirkėjo pavadinimą, automobilio valstybinius numerius arba vairuotojo vardą ir pavardę.
2.3. Tiekėjas (jo darbuotojai) turi užtikrinti, kad išduotomis kortelėmis arba nuskaičius transporto priemonės valstybinį numerį  Pirkėjo darbuotojai galėtų atsiskaityti tik už šios techninės specifikacijos 1 lentelėje numatytas Paslaugas;
2.4. Kortelė arba transporto priemonės valstybinis numeris aptarnaujama, jeigu ji nėra blokuota ir ją pateikęs asmuo įveda teisingą PIN (personalinį identifikacijos numerį) kodą. 
2.5. Tiekėjas turi blokuoti kortelę ne vėliau kaip per 4 (keturias) valandas po Pirkėjo prašymo užblokuoti kortelę gavimo. Po 4 (keturių) valandų nuo prašymo užblokuoti kortelę gavimo visi galimi nuostoliai dėl neteisėto kortelės naudojimo tenka Tiekėjui.
2.6. Tiekėjas privalo sudaryti sąlygas Pirkėjui Tiekėjo internetinėje savitarnos svetainėje ar kitomis elektroninėmis priemonėmis matyti ataskaitą apie praėjusio mėnesio atsiskaitymus kiekviena kortele arba kiekvieno automobilio. Ataskaitoje turėtų būti nurodomas kortelės numeris, įsigytų Paslaugų pavadinimai, kiekiai, datos, laikas, adresas, kainos bei sumos, taip pat bendras per mėnesį pagal visas korteles įsigytas Paslaugų kiekis ir mokėtina suma.
2.7. Tiekėjas pasibaigus kalendoriniam mėnesiui iki kito einamojo mėnesio 10 dienos pateikia Pirkėjui išklotinę ir sąskaitą (pateikiama viena bendra išklotinė ir sąskaita už per praėjusį mėnesį faktiškai suteiktas Paslaugas). Išklotinėje turi būti nurodytas atsiskaitymo kortelės identifikacinis numeris, automobilio valstybinis numeris (esant galimybei), Paslaugų teikimo vietos adresas, plovimo ir valymo Paslaugų skaičius (kiekis), plovimo ir valymo įkainis, Paslaugų suteikimo data.
Paslaugų apimtis ir pagrindinės charakteristikos pateiktos pirkimo objekto techninės specifikacijos 1 lentelėje.
1 lentelė
	Eil. nr.
	Paslaugų pavadinimas
	Mato
vnt.
	Preliminari 24 mėn.
apimtis

	1.
	Automobilio plovimas, purvo tirpinimas, plovimas šepečiais, plovimas aukštu slėgiu
	vnt.
	300

	2.
	Automobilio plovimas, purvo tirpinimas, plovimas šepečiais, ratų plovimas, nupūtimas oro srove
	vnt.
	700

	3.
	Automobilio plovimas, purvo tirpinimas, plovimas šepečiais, ratų plovimas, nupūtimas oro srove, padengimas vašku
	vnt. 
	425

	4.
	Automobilio plovimas, purvo tirpinimas, plovimas šepečiais, ratų plovimas, nupūtimas oro srove, automobilio padengimas blizginančiomis medžiagomis
	vnt.
	500



